Z A P I S N I K
32. sjednice Vijeća Gradske četvrti Gornja Dubrava, održane 4. lipnja 2019. u Područnom uredu Gradske uprave Dubrava, Dubrava 49, dvorana „C“ s početkom u 17,00 sati



NAZOČNI ČLANOVI VIJEĆA:
1. JOSIP BANDUR
2. DAVOR GABUD
3. FRANJO JEDNOBRKOVIĆ
4. NEDA KOVAČEVIĆ 
5. MIROSLAV KOŽUL
6. DARKO MAJPRUZ
7. ANDREJA MARCETIĆ
8. NEVEN MIKŠA
9. FRANJO NOVOSEL
10. DAMIR ONIŠKO
11. SVJETLANA PALIĆ
12. AVNI OSMANI
13. ŽELJKO PASARIČEK
14. DOMAGOJ PRICA
15. ILIJA SLIŠKO
16. ROBERT TUKAČ
17. NINOSLAV VRANJEŠ
18. IVAN VARAT
19. STEVO ŽIVČIĆ


OSTALI NAZOČNI:

- Milan Perković, načelnik III. policijske postaje Zagreb, PP Dubrava
- Helena Duspara, dipl. iur. voditeljica Područnog odsjeka Gornja Dubrava
- Marija Badanjak, viši stručni referent za rad tijela mjesne samouprave
- Jadranka Marković, stručni referent za rad tijela mjesne samouprave

Predsjednik utvrđuje prisutnost 19 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 31. sjednice. Pita ima li primjedbi na navedeni zapisnik.

Budući da se nitko ne javlja za riječ, zapisnik 31. sjednice jednoglasno je prihvaćen.

Predsjednik predlaže dnevni red kao u pozivu uz 10 dopunskih točki.

                                                    
                                                  DOPUNA DNEVNOG REDA:


1. Izvješće o stanju sigurnosti na području Gradske četvrti Gornja Dubrava
2. Prijedlog zaključka o skrbi o prostorima mjesne samouprave
3. Prijedlog zaključka o dodjeli sredstava s pozicije „Ostali nespomenuti rashodi poslovanja“ Gradske četvrti Gornja Dubrava Osnovnoj školi Antuna Mihanovića  za organizaciju malonogometnog turnira  za Dane Dubrave
a) Nabava ekološkog WC-a za malonogometni turnir 650,00 kn
b) Najam šatora i stolova za malonogometni turnir 4.500,00 kn
c) Najam spremnika za otpad i odvoz komunalnog otpada 500,00 kn
4. Prijedlog zaključka o financiranju postavljanja spomen - ploče u čast Vesni Parun
5. Prijedlog zaključka o imenovanju šetnice uz Aveniju Gojka Šuška od terminala Dubrava do Kliničke bolnice Dubrava
6. Predlaganje kandidata za suce porotnike Županijskog suda u Zagrebu -donošenje zaključka
7. Prijedlog zaključka o davanju podrške Udruzi dragovoljaca protuzračne obrane Grada Zagreba
8. Prijedlog zaključka o prijedlogu prometovanja autobusne linije 210
9. Prijedlog zaključka o obnovi vertikalne i horizontalne signalizacije
10. Prijedlog zaključka o postavljanju uspornika prometa u Ljubuškoj ulici                                       


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi:                                                                                                   		

DNEVNI RED:

1. Izvješće o stanju sigurnosti na području Gradske četvrti Gornja Dubrava
2. Prijedlog zaključka o skrbi o prostorima mjesne samouprave
3. Prijedlog zaključka o dodjeli sredstava s pozicije „Ostali nespomenuti rashodi poslovanja“ Gradske četvrti Gornja Dubrava Osnovnoj školi Antuna Mihanovića  za organizaciju malonogometnog turnira za Dane Dubrave
a) Nabava ekološkog WC-a za malonogometni turnir 650,00 kn
b) Najam šatora i stolova za malonogometni turnir 4.500,00 kn
c) Najam spremnika za otpad i odvoz komunalnog otpada 500,00 kn
4. Prijedlog zaključka o financiranju postavljanja spomen - ploče u čast Vesni Parun
5. Prijedlog zaključka o imenovanju šetnice uz Aveniju Gojka Šuška od terminala Dubrava do Kliničke bolnice Dubrava
6. Prijedlog zaključka o prijedlogu za preimenovanje ulice Kosainščak
7. Predlaganje kandidata za suce porotnike Županijskog suda u Zagrebu -donošenje zaključka
8. Prijedlog zaključka o davanju podrške Udruzi dragovoljaca protuzračne obrane Grada Zagreba
9. Prijedlog zaključka o prijedlogu prometovanja autobusne linije 210
10. Prijedlog zaključka o obnovi vertikalne i horizontalne signalizacije
11. Prijedlog zaključka o postavljanju uspornika prometa u Ljubuškoj ulici
12. Pitanja, prijedlozi i obavijesti
                                   
AD 1.Izvješće o stanju sigurnosti na području Gradske četvrti Gornja Dubrava

Predsjednik pozdravlja te daje riječ Milanu Perkoviću, načelniku Policijske postaje Dubrava.
M. Perković je izvijestio prisutne o stanju sigurnosti na području Gradske četvrti Gornja Dubrava.
AD 2. Prijedlog zaključka o skrbi o prostorima mjesne samouprave

Predsjednik napominje da je zaprimljen dopis Gradskog ureda za mjesnu samoupravu kojim se traži očitovanje Vijeća Gradske četvrti te vijeća mjesnih odbora. Otvara raspravu. 

 Budući da se nitko na javlja za riječ, Vijeće na prijedlog predsjednika, jednoglasno donosi

Z A K L J U Č A K
                        o skrbi o prostorima mjesne samouprave


Razmotren je dopis Gradskog ureda za mjesnu samoupravu vezano za skrb o prostorima mjesne samouprave.

Predlaže se da domari preuzmu poslove održavanja objekata mjesne samouprave u vidu sitnih popravaka, čišćenja, otključavanja i zaključavanja objekata brojnim korisnicima te kontinuiranu brigu o objektu kako bi se aktivnosti korisnika odvijale nesmetano i prema rasporedu. 

Smatra se da je za redovno odvijanje aktivnosti u objektima mjesne samouprave na području ove Četvrti neophodan angažman dosadašnjih domara te će Vijeće putem Plana komunalnih aktivnosti u 2019. osigurati sredstva u iznosu od 34.000,00. kuna potrebnih za njihov rad.

             Ovaj će zaključak biti dostavljen Gradskom uredu za mjesnu samoupravu.


AD. 3. Prijedlog zaključka o dodjeli sredstava s pozicije „Ostali nespomenuti rashodi poslovanja“ Gradske četvrti Gornja Dubrava Osnovnoj školi Antuna Mihanovića za organizaciju malonogometnog turnira za Dane Dubrava

Predsjednik pojašnjava zahtjev. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi 

               
ZAKLJUČAK
o odobrenju korištenja sredstava


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 152-3299 „Ostali nespomenuti rashodi poslovanja“ za 2019. Vijeća Gradske četvrti Gornja Dubrava, u iznosu od 812,50 kn za nabavu 2 ekološka WC-a u svrhu održavanja malonogometnog turnira  u Osnovnoj školi A. Mihanovića u okviru Dana Dubrave.
      
2. Ovaj će zaključak biti dostavljen Gradskom uredu za mjesnu samoupravu.


ZAKLJUČAK
o odobrenju korištenja sredstava

1. Vijeće odobrava korištenje sredstava iz Razdjela Proračuna Grada Zagreba 0502, na poziciji 152-3299 „Ostali nespomenuti rashodi poslovanja“ za 2019. Vijeća Gradske četvrti Gornja Dubrava, u iznosu od 4.500,00 kn za najam šatora i stolova u svrhu održavanja malonogometnog turnira u Osnovnoj školi A. Mihanovića u okviru Dana Dubrave.
      
2. Ovaj će zaključak  biti dostavljen Gradskom uredu za mjesnu samoupravu.


ZAKLJUČAK
o odobrenju korištenja sredstava

1. Vijeće odobrava korištenje sredstava iz Razdjela Proračuna Grada Zagreba 0502, na poziciji 152-3299 „Ostali nespomenuti rashodi poslovanja“ za 2019. Vijeća Gradske četvrti Gornja Dubrava, u iznosu od 530,00 kn za najam spremnika za otpad i odvoz komunalnog otpada u svrhu održavanja malonogometnog turnira u Osnovnoj školi A. Mihanovića u okviru Dana Dubrave.
      
2. Ovaj će zaključak  biti dostavljen Gradskom uredu za mjesnu samoupravu.


AD. 4. Prijedlog zaključka o financiranju postavljanja spomen – ploče u čast Vesni Parun 

Predsjednik upoznaje nazočne članove Vijeća sa zahtjevom. Otvara raspravu.

     Budući da nitko ne traži riječ, Vijeće na prijedlog predsjednika, jednoglasno donosi


Z A K L J U Č A K
        o financiranju postavljanja spomen - ploče u čast Vesni Parun

I. Vijeće Gradske četvrti Gornja Dubrava predložilo je postavljanje spomen – ploče u čast Vesni Parun na stambenu zgradu u Ulici Vile Velebiita, kbr. 15 u kojoj je živjela.

II. Vijeće će putem svoga Plana komunalnih aktivnosti u 2019. osigurati potrebna sredstva za izradu idejnog projekta te postavljanje predmetne spomen – ploče.

III.   Investitor izrade navedene ploče je Darko Obelić iz Svete Nedelje, Purgarija I. odvojak, kbr. 40.


AD 5. Prijedlog zaključka o imenovanju šetnice uz Aveniju Gojka Šuška od terminala Dubrava do Kliničke bolnice Dubrava

Predsjednik informira da je na njegovu i inicijativu Andreje Marcetić, predsjednice Radne skupine za imenovanje ulica i trgova, predloženo Tihomiru Filešu, manageru rock sastava Prljavo kazalište da se odredi lokacija u Gornjoj Dubravi koja bi se nazvala trg / park / šetnica Ruže hrvatske, a prema jednoj od najpoznatijih pjesama rock sastava Prljavo kazalište. Ovaj prijedlog podržao je rock sastav Prljavo kazalište, kao i 145. brigada Hrvatske vojske.

Otvara raspravu.
      U raspravi sudjeluju: predsjednik i A. Marcetić.
      Vijeće na prijedlog predsjednika, jednoglasno donosi


ZAKLJUČAK
o prijedlogu za imenovanje šetnice Ruža hrvatska

1. Predlaže se imenovanje šetnice uz istočni nogostup uzduž Avenije Gojka Šuška, od terminala Dubrava, Zagrebačkog električnog tramvaja d.o.o. do ulice Štefanovec prema domoljubnoj pjesmi Ruža hrvatska, rock sastava Prljavo kazalište.

2. Ovaj će zaključak biti dostavljen Gradskoj skupštini Grada Zagreba, Odboru za                 imenovanje naselja, ulica i trgova na daljnje postupanje.


AD. 6. Prijedlog zaključka o prijedlogu za preimenovanje ulice Kosainščak

Predsjednik pojašnjava zahtjev. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o prijedlogu za preimenovanje ulice Kosainščak


I. Razmotren je Zaključak Vijeća Mjesnog odbora Granešinski Novaki kojim se  predlaže preimenovanje ulice Kosainščak u Orešićeva ulica temeljem prijedloga stanovnika s područja Mjesnog odbora Granešinski Novaki koji nose prezime Orešić.

II. Podržava se navedeni prijedlog.

III. Ovaj će zaključak biti dostavljen Gradskoj skupštini Grada Zagreba, Odboru za imenovanje naselja, ulica i trgova na daljnje postupanje.


AD. 7. Predlaganje kandidata za suce porotnike Županijskog suda u Zagrebu

Predsjednik pojašnjava prijedlog zaključka. Otvara raspravu.
Budući da se nitko ne javlja za riječ, Vijeće na prijedlog predsjednika, jednoglasno donosi

ZAKLJUČAK
o prijedlogu kandidata za suce porotnike Županijskog suda u Zagrebu 


I. Za suce porotnike predlažu se:
· Dražen Munko
· Stjepan Pintur

II. Ovaj zaključak bit će upućen Gradskoj skupštini Grada Zagreba, Odboru za izbor i imenovanja.


                     
AD. 8. Prijedlog zaključka o davanju podrške Udruzi dragovoljaca protuzračne obrane Grada Zagreba

Predsjednik pojašnjava prijedlog. Napominje da se radi o prijedlogu Vijeća Mjesnog odbora Dankovec. Otvara raspravu.
Budući da se nitko ne javlja za riječ, Vijeće na prijedlog predsjednika, jednoglasno donosi

Z A K LJ U Č A K
o davanju podrške Udruzi protuzračne obrane Grada Zagreba

1. Razmotren je Zaključak Vijeća Mjesnog odbora Dankovec o davanju podrške u pronalaženju gradskog prostora za potrebe Udruge protuzračne obrane Grada Zagreba na području Gradske četvrti Gornja Dubrave, površine cca 20 m2.

1. Vijeće podržava navedenu inicijativu.


AD. 9. Prijedlog zaključka o prijedlogu prometovanja autobusne linije 210 

 Predsjednik pojašnjava zahtjev. Otvara raspravu. 
 Budući da se nitko na javlja za riječ, Vijeće na prijedlog predsjednika, jednoglasno donosi

Z A K L J U Č A K
                 o prijedlogu prometovanja autobusne linije 210


I. Razmotrena je zamolba i peticija građana vezano za prometovanje autobusne linije 210. 

II. Sukladno dobivenom mišljenju Vijeća Mjesnog odbora Studentski grad podržava se peticija građana da navedena autobusna linija prometuje:

· radnim danom svakih - 15 minuta
· subotom - svakih  20 minuta
· nedjeljom - svakih 30 minuta

III. Stavlja se izvan snage Zaključak o prijedlogu za promjenu voznog reda i trase autobusne linije 210, donesen na 27. sjednici, 21. veljače 2019., KLASA: 026-02/19-01/120, URBROJ: 251-06-11-5-19-10.

IV. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet i Zagrebačkom električnom tramvaju.

AD. 10. Prijedlog zaključka o obnovi vertikalne i horizontalne signalizacije

Predsjednik navodi da je zaprimljen dopis Gradskog ureda za mjesnu samoupravu kojim traže prijedloge Vijeća Gradske četvrti i vijeća mjesnih odbora. Otvara raspravu.
U raspravi sudjeluju: I. Varat, I. Sliško, N. Vranješ, D. Prica i predsjednik.
Nakon rasprave, Vijeće jednoglasno donosi:

Z A K L J U Č A K
o obnovi vertikalne i horizontalne prometne signalizacije                                         

1. Razmotren je dopis Gradskog ureda za mjesnu samoupravu vezano za obnovu vertikalne i horizontalne prometne signalizacije na području Gradske četvrti Gornja Dubrava.

2. Predlaže se obnova svih pješačkih prijelaza i parkirnih mjesta na području Gradske četvrti Gornja Dubrava, posebno u blizini škola i dječjih vrtića.

3. Ovaj zaključak dostavlja se Gradskom uredu za mjesnu samoupravu..   

AD 11. Prijedlog zaključka o postavljanju uspornika prometa u Ljubuškoj ulici


Predsjednik pojašnjava prijedlog zaključka. Otvara raspravu.
U raspravi sudjeluje: F. Jednobrković i predsjednik.
Nakon rasprave, Vijeće  jednoglasno donosi

Z A K L J U Č A K
o prijedlogu za postavljanje uspornika prometa u Ljubuškoj ulici


I. Razmotren je prijedlog Vijeća Mjesnog odbora Klaka  o potrebi postavljanja uspornika prometa u Ljubuškoj ulici.

II. Vijeće podržava navedeni prijedlog.

III. Ovaj Zaključak bit će dostavljen Sektoru za promet, Gradskog ureda za prostorno uređenje, izgradnju Grada, graditeljstvo, komunalne poslove i promet.



AD. 12. Pitanja, prijedlozi i obavijesti 

Predsjednik obavještava prisutne članove Vijeća o trenutnim aktualnostima vezano za Četvrt. 

I. Sliško obavještava da su građani iznijeli primjedbe na kvalitetu boje horizontalne signalizacije, uz obrazloženje da boja nije adekvatna te predlaže da se prigovor uputi nadležnim tijelima.

D. Prica predlaže postavljanje mobilnih kamera za nadzor prometa.

Predsjednik izražava sumnju da nije u skladu sa Zakonom o zaštiti osobnih podataka.

F. Jednobrković pita koji je postupak da se na potezu od  Poljanica do Trga Antuna Mihanovića u Dupcu postave obavijesne ploče za ljekarnu nadalje, pita za orezivanje granja u ulici Klin.

Predsjednik odgovara da treba nazvati na broj 01/610-1111 (centrala Gradske uprave) te tražiti mjerodavni odjel koji se bavi postavljanjem putokaza. 

A. Marcetić je izjavila da je i Centar za autizam nedavno to isto tražio.

Predsjednik upućuje da sama zainteresirana ustanova treba biti podnositelj zahtjeva, tj. ravnateljica ustanove.
Također, podsjeća da su svi dobili poziv za zajedničku svečanu sjednicu vijeća gradskih četvrti Gornja i Donja Dubrava te moli da svi dođu, kao i na domjenak poslije sjednice.
Izvještava da je Nogometni klub Dubrava Tim Kabel proslavio ulazak u drugu ligu te da će privremeno igrati u Sesvetama na sportskom terenu kod Karatovića.

Budući da više nitko ne traži riječ, predsjednik zaključuje sjednicu.


KLASA: 026-02/19-01/255
URBROJ: 251-06-11-5-19-2

Dovršeno: 18,30 sati

Sastavila:
Jadranka Marković     
                                                                                                                Predsjednik
                                                                                           Vijeća Gradske četvrti
                                                                                                Gornja Dubrava

                                                                                                  Damir Oniško

